Diari Oficial de la Generalitat Valenciana


Sumari del DOGV 7984, del 21-02-2017 (2017/1310)

RESOLUCIÓ de 15 de febrer de 2017, de la Direcció General de Justícia, per la qual s'aprova l'entrada en funcionament del Servei Comú Processal d'Assumptes Generals de determinats partits judicials de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7984

Data del DOGV
:   21-02-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/1310


Data del document
:   15-02-2017

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * sistema judicial

RESOLUCIÓ de 15 de febrer de 2017, de la Direcció General de Justícia, per la qual s'aprova l'entrada en funcionament del Servei Comú Processal d'Assumptes Generals de determinats partits judicials de la Comunitat Valenciana. [2017/1310]  
L'Ordre de 27/2016, de 19 de setembre, de la Conselleria de Justícia, Administració Pública, Reformes Democràtiques i Llibertats Públiques, per la qual es crea el Servei Comú Processal d'Assumptes Generals, faculta el titular de l'òrgan directiu que tinga atribuïdes les funcions de dirigir, impulsar, coordinar i executar les competències que han sigut assumides per la Generalitat en l'àmbit de l'Administració de justícia, per a dictar les disposicions necessàries relatives a la seua entrada en funcionament.  
  
Primer. Entrada en funcionament  
El Servei Comú Processal d'Assumptes Generals dels partits judicials d'Alzira, Alcoi, Benidorm, Carlet, Catarroja, Dénia, Elda, Gandia, Ibi, Llíria, Massamagrell, Mislata, Moncada, Novelda, Nules, Orihuela, Ontinyent, Paterna, Picassent, Quart de Poblet, Requena, Sagunt, Sant Vicent del Raspeig, Sueca, la Vila Joiosa, Vila-real, Villena, Vinaròs, Xàtiva, Torrent, Torrevieja, entrarà en funcionament el pròxim dia 1 de març de 2017.  
  
Segon. Funcions del Servei Comú Processal d'Assumptes Generals  
El Servei Comú Processal d'Assumptes Generals dels partits judicials anteriorment assenyalats prestarà suport als òrgans judicials amb seu en els respectius, i assumiran les funcions previstes en l'article 4 de l'ordre més amunt assenyalada amb les precisions següents:  
1. La lletra b, relativa a les funcions de documentació, comprendrà la constitució d'apoderaments apud acta quan així es determine.  
2. La lletra f, relativa a la recepció de correu, comprendrà la recepció de valisa i la seua distribució i el repartiment als òrgans judicials i la resta d'unitats de l'Administració de justícia.  
3. L'assistència que aquest servei comú prestarà al Tribunal del Jurat, prevista en la lletra o de l'article de l'ordre, serà la que s'establisca en el protocol corresponent.  
Fonamentalment consistirà en la tramitació de les excuses a què es refereix la Llei orgànica del tribunal del jurat en relació amb les llistes que es confeccionen cada dos anys sobre candidats a jurat.  
4. En tot cas, el Servei Comú d'Assumptes Generals continuarà realitzant totes les funcions que fins a la data realitzaven els deganats, serveis comuns d'actes de comunicació i, si és el cas, els serveis comuns de comunicació amb centres penitenciaris existents en el partit judicial.  
  
  
Tercer. Direcció del Servei Comú Processal d'Assumptes Generals  
El Servei Comú Processal d'Assumptes Generals estarà dirigit per un director del Servei, que pertanyerà al cos de lletrats de l'Administració de justícia.  
  
Quart. Relació de llocs de treball del Servei Comú Processal d'Assumptes Generals  
Els llocs de treball que componen el Servei Comú Processal d'Assumptes Generals, i les retribucions aplicables a aquests, seran els que s'estableixen en la resolució d'aprovació de la relació de llocs de treball.  
  
  
DISPOSICIÓ TRANSITÒRIA   
  
Única  
Les funcions arreplegades en les lletres f, g, h, i i de l'article 4 de l'Ordre 27/2016, de 19 de setembre, les assumirà el corresponent Servei Comú Processal d'Assumptes Generals una vegada es creen i entren en funcionament les unitats processals de suport directe i els serveis comuns processals d'execució en els respectius partits judicials.  
  
DISPOSICIÓ FINAL   
  
Única. Entrada en vigor  
Aquesta resolució entrarà en vigor l'endemà de la publicació en el Diari Oficial de la Generalitat Valenciana.  
  
Contra aquesta resolució es podrà interposar un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació o publicació, d'acord amb el que disposa la Llei 29/1998, de 13 de juliol, reguladora de la jurisdicció contenciosa administrativa o, potestativament un recurs de reposició en el termini d'un mes des de la notificació, davant de la Direcció General de Justícia, d'acord amb els articles 123 i 124 de la Llei 39/2015, d'1 d'octubre, de procediment comú de les administracions públiques.  
  
València, 15 de febrer de 2017.- La directora general de Justícia: M. Àngels Garcia Vidal.